open-index/open-wikipedia-markdown huggingface dataset:
Vaalearosella

**Vaalearosella** (*Platycercus adscitus*) on itäaustralialainen korean värinen kaija. Lajin aiempi nimi on **valjurosella**, nimi vaihtui vaalearosellaksi vuonna 2006.  

Lajilla on kaksi alalajia: *P.* *a. adscitus* ja *P. a. palliceps.*  

## Koko ja ulkonäkö
Linnun pituus on noin 30&nbsp;cm ja paino 95–120&nbsp;g. 

Sen höyhenpuku on selästä keltaisen ja mustan kirjava, pää on vaaleankeltainen, rinta keltainen, vatsa ja pyrstö vaaleansiniset, siivet tummansiniset ja mustat, sekä alaperä punainen. Nokka on vaaleanharmaa, iiris tummanruskea ja koivet harmaat. 

Sukupuolet ovat suunnilleen samanväriset, aikuisilla naarailla (mutta myös nuorilla molemmista sukupuolista) voi olla rivi pilkkuja siipisulkiensa sisäpinnalla. Naaraan värit voivat olla hieman hailakammat, mutta etenkin ilman vertailukohtaa erot ovat hyvin pienet.

Nuori lintu on haileamman värinen ja sillä voi olla punaista tai harmaata päässä, ja molemmilla sukupuolilla voi olla vaalea rivi pilkkuja siipisulkien sisäpinnalla.

Alalajien pääasiallinen ero on sinisen määrä: *P. a. palliceps* -alalajilla sininen nousee alavatsasta korkeammalle, jopa nokalle saakka. Kyseinen alalaji on myös nimilajia kookkaampi.

## Esiintyminen
Vaalearosella elää yleisenä Australian koillisosassa ja siitä tunnetaan kaksi alalajia, *adscitus* ja *palliceps*. John Latham kuvaili lajin holotyypin Cooktownista Australiasta. Populaation koko on noin 100&nbsp;000&nbsp;yksilöä. Laji istutettiin Havaijille 1877 mutta sitä ei ole tavattu vuoden 1928 jälkeen.

## Elinympäristö
Vaalearosellat asuttavat alavien maiden valoisia metsiä, hakkuuaukeita ja metsäniittyjä.

## Lisääntyminen
Pesä on puun kolossa tai onkalossa, usein virran rannalla. Naaras munii kolmesta viiteen munaa, joita se hautoo kolmisen viikkoa. Poikaset jättävät pesän viisiviikkoisina ja pysyttelevät vanhempiensa seurassa vielä useita viikkoja. Aikuisen puvun nuori lintu saa vuoden ikäisenä.

Laji voi luonnossakin hybridisoitua esimerkiksi valkokurkkurosellan kanssa.

## Ravinto
Lajin ruokavalio koostuu siemenistä, viljasta, marjoista, hedelmistä sekä hyönteisistä ja niiden toukista. Paikoin ne ovat harmillisia puutarhatuholaisia.

## Lemmikkinä
Vaalearosellaa tavataan lemmikkinä Suomessakin, mutta se on lemmikkinä harvinainen.

Lajin hoito ei eroa juuri lemmikkilintujen perushoidosta. Voidakseen hyvin se tarvitsee omanlajisen tai vähintään samaa sukua olevan lintutoverin, runsaasti tilaa, lajityypillisiä tarpeita tyydyttävän ruokavalion, riittävästi virikkeitä, lintulähtöiset käsittely- ja koulutustavat sekä päivittäistä vapaanaoloa häkistä turvalliseksi tehdyssä sisätilassa. 

Laji kuuluu CITES II/B -liitteeseen, jolloin sillä tulee vankeudessa olla yksilöön yhdistettävissä oleva alkuperätodistus. Ilman alkuperätodistusta tai siihen verrattavia papereita linnun myyminen, pesittäminen ja kaupallinen esilläpito esim. kotieläinpihalla on kiellettyä.

## Lähteet
* Forshaw, Joseph M. & Cooper, William T. 1977: Parrots of the World. - T.F.H. Publications, Inc. New Jersey. 
*World Parrot Trust 
### Viitteet
Russel Mwafulirwa

**Russel Mwafulirwa** (s. 24. helmikuuta 1983 Zomba, Malawi) on malawilainen jalkapalloilija. Hyökkääjänä pelaava Mwafulirwa edustaa Allsvenskanissa pelaavaa IFK Norrköpingiä.

## Maajoukkueura
Mwafulirwa on edustanut Malawin maajoukkuetta vuodesta 2002 alkaen yhteensä 28 ottelun verran. Hän pelasi ensimmäiset arvokisansa vuoden 2010 Afrikan-kisoissa, jossa Mwafulirwa teki maansa avausmaalin avausottelussa Algeriaa vastaan.

## Lähteet
Elvis Kafoteka

**Elvis Bryson Kafoteka** (s. 17. tammikuuta 1978) on malawilainen jalkapalloilija, pelipaikaltaan puolustaja. Hän edustaa Ruandan pääsarjassa pelaavaa APR Kigalia.

## Maajoukkueura
Kafoteka on edustanut Malawin maajoukkuetta vuodesta 2005 alkaen yhteensä 20 ottelun verran. Hän pelasi ensimmäiset arvokisansa vuoden 2010 Afrikan-kisoissa, jossa Kafoteka teki uransa toisen maajoukkuemaalinsa Algeriaa vastaan.

## Lähteet
Suomurosella

**Suomurosella** (*Platycercus venustus*) on pohjoisaustralialainen kaija. Lajin vanha suomenkielinen lajinimi on **mustalakkirosella**.

## Koko ja ulkonäkö

Linnun pituus on noin 28&nbsp;cm ja paino 85–100&nbsp;g. Sen höyhenpuku on selästä keltaisen ja mustan kirjava, päälaki on musta, poski valkoinen, rinta keltainen, alapuoli ja yläperä keltaiset, siivet ja pyrstö tummanvioleti, sekä alaperä punainen. Nokka on vaaleanharmaa, iiris tummanruskea ja koivet harmaat. Sukupuolet ovat suunnilleen samanväriset. Nuori lintu on haileamman värinen ja sillä voi olla punaista rinnassa.

## Esiintyminen
Suomurosella elää Australian pohjoisosassa, lännessä Kimberleystä Queenslandin rajoille idässä. Heinrich Kuhl kuvaili lajin holotyypin Arnhem Baysta Australian Pohjoisterritoriosta. Siitä tunnetaan kaksi alalajia, *venustus* ja *hilli*. Populaation koko on noin 50&nbsp;000&nbsp;yksilöä.

## Elinympäristö
Suomurosellat elävät puustoisilla savanneillaa jokivarsilla, rannikon metsissä ja joskus mangrovessa.

## Lisääntyminen
Pesä on puun kolossa tai onkalossa, usein virran rannalla. Naaras munii kahdesta neljään munaa, joita se hautoo kolmisen viikkoa. Poikaset jättävät pesän viisiviikkoisina ja pysyttelevät vanhempiensa seurassa vielä useita viikkoja. Aikuisen puvun nuori lintu saa vuoden ikäisenä.

## Ravinto
Lajin ruokavalio koostuu siemenistä, marjoista, hedelmistä ja kukista.

## Lähteet
* Forshaw, Joseph M. & Cooper, William T. 1977: Parrots of the World. - T.F.H. Publications, Inc. New Jersey. 
*World Parrot Trust 
### Viitteet
Otmar Suitner

**Otmar Suitner** (16. toukokuuta 1922 Innsbruck, Itävalta – 8. tammikuuta 2010 Berliini, Saksa) oli itävaltalainen kapellimestari, joka työskenteli ensin Saksan länsipuolella, sitten vuodesta 1960 Itä-Saksassa, jossa hän toimi Itä-Berliinissä Valtionoopperan ylikapellimestarina. Hän johti myös Bayreuthin musiikkijuhlilla 1960-luvulla.

Suitner opiskeli Salzburgin Mozarteumissa orkesterinjohtoa Clemens Kraussin johdolla ja lied-säestystä. Hän sairasti Parkinsonin tautia ja vetäytyi musiikkielämästä vuonna 1994.

## Lähteet
Pardee Home

**Pardee Home** on Oaklandissa Alamedan piirikunnassa Kaliforniassa sijaitseva talo, joka on myöhemmin museoitu. Talossa esitellään merkittävän kalifornialaisen perheen elämää yli sadan vuoden ajalta. Sen rakensi Kalifornian osavaltion senaattori Enoch H. Pardee vuonna 1869. Enochin kuoltua talo periytyi hänen pojalleen George Pardeelle, joka oli Kalifornian kuverööri. Kun Georgekin kuoli vuonna 1941, talon omistus siirtyi hänen tyttärilleen Madelinelle ja Helenille, jotka asuivat talossa kunnes kuolivat vuosina 1980 ja 1981. 

Museon tärkeimpiin osiin lukeutuu talon sisustus. Georgen vaimo Helen keräsi taloon tavaroita, kuten hirvenpään ja tupakkapiipun Filippiineiltä. Talo aiottiin alun perin purkaa Interstate 980:n rakennustöiden takia, mutta reittiä muutettiin luonnonsuojelijoiden vastustuksesta. Rakennus avattiin museona vuonna 1991.

## Lähteet
*
State Route 61 (Kalifornia)

**State Route 61** on Alamedan piirikunnassa Kaliforniassa kulkeva valtatie. Se kulkee Alamedan kaupungista Oaklandin lentokentälle. State Route 61 päättyy etelässä State Route 185 -tiehen ja pohjoisessa Interstate 880 -tiehen. State Route 61 on 11,217 kilometriä pitkä. Se avattiin vuonna 1964.

## Lähteet
Davi Banda

**Davi John Banda** (s. 29. joulukuuta 1983) on malawilainen jalkapalloilija, pelipaikaltaan keskikenttäpelaaja. Hän pelasi lähes koko uransa kotimaassaan Malawissa, mutta käväisi pelaamassa yhden kauden myös Black Leopardissa Etelä-Afrikan Valioliigassa. Banda oli voittamassa vuonna 2003 ja 2016 Malawin-mestaruutta.

## Maajoukkueura
Banda pelasi vuosina 2006–2017 Malawin maajoukkueessa 72 ottelua. Hän pelasi ensimmäiset arvokisansa vuoden 2010 Afrikan-kisoissa, jossa Banda teki myös uransa ensimmäisen maajoukkuemaalin Algeriaa vastaan. Kaikkiaan hän teki maajoukkueessa viisi maalia.

## Lähteet
B. J. Armstrong

**Benjamin Roy ”B. J.” Armstrong jr.** (s. 9. syyskuuta 1967 Detroit, Michigan) on yhdysvaltalainen kilpauransa päättänyt koripalloilija.

## Ura
Armstrong pelasi yliopistokoripalloa Iowan yliopiston paidassa, jossa hän teki viimeisenä kautenaan 18,6 pistettä ottelua kohden. Hän ilmoittautui , jossa hän oli Chicago Bullsin 18:s varaus. Armstrong pelasi Chicago Bullsissa aina vuoteen 1995 saakka, jolloin Toronto Raptors varasi hänet laajentumisvaraustilaisuudessa. Hän ei kuitenkaan siirtynyt seuraan, vaan liittyi Golden State Warriorsiin. Kahden kauden jälkeen Armstrong lähti seurasta ja liittyi Charlotte Hornetsiin. Hän pelasi seurassa maaliskuuhun 1999 saakka, jolloin Hornets vaihtoi hänet Los Angeles Lakersin kanssa. Vielä saman päivän aikana Lakers luopui hänen oikeuksistaan. Uuden sopimuksen Armstrong teki Orlando Magicin kanssa muutamaa päivää myöhemmin ja pelasi kauden loppuun seurassa. Armstrong lopetti ammattilaisuransa Bullsin paidassa kaudella 1999–2000.

## Lähteet

## Aiheesta muualla
* NBA:n pelaajaprofiili
Aino Niskanen

**Aino Elina Niskanen** (s. 31. maaliskuuta 1950 Turku) on suomalainen arkkitehti. Niskanen on arkkitehtuurin historian professori emerita Aalto-yliopiston Taiteiden ja suunnittelun korkeakoulun arkkitehtuurin laitoksella. 

Niskanen väitteli TKK:ssa tekniikan tohtoriksi arkkitehtuurista vuonna 2005 tutkimusaiheenaan Väinö Vähäkallion elämäntyö. Väitöskirja sai Oskari Vilamon säätion palkinnon. Vuonna 2008 Niskanen kirjoitti Arkkitehti-lehteen lehden koko historian laajimman artikkelin, *Kaunista elämää – Näkymiä arkkitehtikoteihin*.

Työssään arkkitehtuurin historian professorina Niskanen keskittyy erityisesti modernismin tutkimukseen. 

## Julkaisuja
### Monografiat
*Niskanen, Aino 1987. *Osuusliike rakentaa: ajankuvia arkkitehtuurista*. Helsinki: Tammi. 206 s. 
*Niskanen, Aino 1989. *Sisätilojen esittävyys 1800-luvun lopun Münchenissä – tarkastelukohteena neljä julkista rakennusta*. Espoo: Teknillinen korkeakoulu. Lisensiaatintyö.
*Niskanen, Aino 2005. *Väinö Vähäkallio ja hänen toimistonsa: arkkitehdin elämäntyö ja verkostot*. Espoo: Teknillinen korkeakoulu, Helsinki: Libris. 430 s. Teknillisen korkeakoulun arkkitehtiosaston tutkimuksia 22 (Väitöskirja)
### Huomattavia artikkeleita
*Niskanen, Aino 1993. *Helsinkiläisten huoneet*. Arkkitehti 2/1993, s. 76–79.
*Niskanen, Aino 1996. *Pariisin pasaaseissa*. Arkkitehti 4/1996, s. 71–73.
*Niskanen, Aino 2003. *Utopioista arkeen*. Arkkitehti 2/2003, s. 78–87.
*Niskanen, Aino 2003. *Alkos huvudkontor och centrallager i Helsingfors*. Nordisk Arkitekturforskning 2003:3, s. 69–80.
*Niskanen, Aino 2004. *Pietilän toinen puoli*. Arkkitehti 6/2004. s. 28–35.
*Niskanen, Aino 2008. *Kaunista elämää – Näkymiä arkkitehtikoteihin*. Arkkitehti 3/2008, s. 18–51.
### Toimittajana
* Aino Niskanen, Pekka Pakkala & Mikael Sundman (toim.) 2001. *Antipasto misto: Vilhelm Helander 60*. Helsinki: Yliopistopaino. 279 s.
* Aino Niskanen, Sirkkaliisa Jetsonen & Tommi Lindh (toim.) 2007. *Hikes into Pietilä terrain*. Helsinki: Rakennustaiteen seura, Taidehistorian seura. 143 s.

## Lähteet
*TKK Arkkitehtuurin historia, henkilökunta 
*Docomomo Suomi Finland 
*Oskari Vilamon säätiö
*Aino Niskasen nimitys (Uratie)

### Viitteet

## Aiheesta muualla
*Aino Niskanen: The Keys to Success
José Aurelio Gay

**José Aurelio Gay López** (s. 10. joulukuuta 1965 Madrid, Espanja) on espanjalainen entinen jalkapalloilija ja nykyinen valmentaja. 

Gay kerkesi valmentamaan Real Zaragozan reservijoukkuetta muutaman kuukauden ajan, kunnes sai kutsun edustusjoukkueen päävalmentajaksi erotetun Marcelino García Toralin tilalle. Aluksi hänen piti toimia vain väliaikasena valmentajana, sillä aikaa kun seura etsii uutta päävalmentajaa. Lopulta seura päätti kuitenkin tehdä Gayn kanssa loppukauden kestävän sopimuksen. Gay pelasti seuran putoamiselta ja johdatti sen sijalle 14. Kausi 2010/11 lähti kuitenkin liikkeelle surkeasti ja Gay sai potkut marraskuun puolivälissä Zaragozan majaillessa sarjan viimeisenä. 

## Lähteet
Satoshi Kon

**Satoshi Kon** (, 12. lokakuuta 1963 – 24. elokuuta 2010) oli japanilainen anime-ohjaaja.

Kon aloitti uransa mangapiirtäjänä ja toimittajana *Young Magazine* -lehdessä ja sitten teki ensimmäisen työnsä käsikirjoittajana yhdessä "Magnetic Rosen" kanssa osaan antologiaelokuva *[[Memories (elokuva)|Memoriesia]]*. Konin ensimmäinen työ ohjaajana oli *[[Perfect Blue]]* vuonna 1997, jonka jälkeen hän ohjasi elokuvat *[[Millennium Actress]]*, *[[Tokyo Godfathers]]* ja *[[Paprika (elokuva)|Paprika]]* sekä televisiosarja *[[Paranoia Agent]]in*. Hänen viimeiseksi elokuvakseen jäi *[[Dreaming machine|Dreaming Machine]]*. Hän teki kaikki ohjaajantyönsä yhteistyössä Studio Madhousen kanssa, jossa hän toimi ohjaajana yhdessä Rintaron ja Yoshiaki Kawajirin kanssa. Hän oli 15-jäsenisen johtoryhmän perustajajäsen Japan Animation Creators Association (JAniCa)-työvoimaryhmässä.

Kon kuoli haimasyöpään 46-vuotiaana 24. elokuuta 2010.

## Filmografia
### Käsikirjoittajana
**[[Memories (elokuva)|Memories]]* (1995)
**[[Millennium Actress]]* (2001)
**[[Tokyo Godfathers]]* (2003)
**[[Paprika (elokuva)|Paprika]]* (2006)

### Ohjaajana
**[[Perfect Blue]]* (1998)
**[[Millennium Actress]]* (2001)
**[[Tokyo Godfathers]]* (2003)
**[[Paranoia Agent]]* (2004)
**[[Paprika (elokuva)|Paprika]]* (2006)
**[[Good Morning]]* (osana *[[Ani*Kuri15|Ani*Kuri15:a]]*) (2008)
**[[The Dream Machine]]* (2011) (julkaistiin postuumisti)

### Animaattorina
**[[Roujin Z]] * (1991)
**[[Perfect Blue]]* (1998)
**[[Millennium Actress]]* (2001)
**[[Tokyo Godfathers]]* (2003)

### Mangakana
* *Kaikisen*
* *Opus*
* *World Apartment Horror*
* *Yume no Kaseki*

## Lähteet

## Aiheesta muualla
* Satoshi Konin muistokirjoitus Helsingin Sanomissa
* Kotisivut (englanniksi tai japaniksi)
* Haastattelu (englanniksi)
*
*
Karen Dotrice

**Karen Dotrice** (s. 9. marraskuuta 1955 Guernsey, Kanaalisaaret) on brittiläinen näyttelijä. Hänet muistetaan muiden muassa elokuvasta *[[Maija Poppanen (elokuva)|Maija Poppanen]]* (1964), jossa hän näytteli Anna Pankkia. Hän on näytellyt myös musikaalissa *[[Vekkulit vauhdissa]]* (1967) ja elokuvassa *[[39 askelta (vuoden 1978 elokuva)|39 askelta]]* (1978).

Dotrice syntyi teatteriperheeseen. Hänen vanhempansa Roy ja Kay Dotrice ovat molemmat olleet tunnettuja näyttelijöitä. Karenilla on kaksi sisarta Michele ja Yvette, joista tuli myös näyttelijöitä.

Hänet hyväksyttiin vuonna 2004 ”Disney-legendaksi”.

## Filmografia
* *[[Mirrin kolme elämää]]* (*The Three Lives of Thomasina*, 1963), Mary MacDhui
* *[[Maija Poppanen (elokuva)|Maija Poppanen]]* (*Mary Poppins*, 1964), Anna Pankki
* *[[Vekkulit vauhdissa]]* (*The Gnome-Mobile*, 1967), Elizabeth Winthrop
* *[[Joseph Andrews]]* (1977), Pamela
* *[[39 askelta (vuoden 1978 elokuva)|39 askelta]]* (*39 Steps, The*, 1978), Alexandra Mackenzie
* *She Fell Among Thieves* (1980)
* *[[Maija Poppasen paluu]]* (*Mary Poppins Returns*, 2018)
Lähde: 

## Lähteet
Where the Wild Roses Grow

**Where the Wild Roses Grow** on Nick Caven säveltämä ja sanoittama kappale. Se on julkaistu Nick Cave and the Bad Seeds -yhtyeen albumilla *[[Murder Ballads]]* (Mute Records, 1996). Kappaleella toisena laulusolistina Caven lisäksi on Kylie Minogue. Minogue esiintyy kappaleen sanoituksessa roolinimellä Elisa Day. Cave itse soittaa piano-osuudet.
Albumiversiolla muut muusikot ovat:

## Kokoonpano
* Mick Harvey – akustinen ja sähkökitara, taustalaulu
* Blixa Bargeld – sähkökitara
* Thomas Wydler – rummut
* Conway Savage – taustalaulu
* Martyn P. Casey – basso
* Jim Sclavunos – kellot

### Vierailevat muusikot
* Jen Anderson, Sue Simpson – viulu
* Kerran Coulter – alttoviulu
* Helen Mountfort – sello
* Nick Caven, Mick Harvey – jousisovitus

## Aiheesta muualla
* Discogs
Denderan lamppu

"**Denderan lamppu**" on kolmen kivireliefin kokonaisuus Hathorin temppelissä Denderan lähistöllä Egyptissä. Egyptologien mukaan reliefi on mytologinen kuvaus Djed-pylväästä ja lootuskukasta, jonka sisällä on synnyttävä käärme. 

Reliefistä on kehitelty myös näennäistieteellisiä teorioita joiden mukaan se kuvaa muinaisten egyptiläisten sähköteknistä taitoa. Teoriat perustuvat reliefin esittämän kuvan vastaavuuksiin useiden modernien laitteiden, kuten Geisslerin putken, Crookesin putken ja kaarilampun kanssa. Teorian kannattajat ovat usein perustelleet teoriaa kuparilevyillä, jotka reliefeissä peittävät pylväiden ylempiä napoja. Tiedeyhteisö ei ole kuitenkaan vakuuttunut näistä väitteistä. Tohtori Bolko Stern on kirjoittanut yksityiskohtaisen selostuksen, jonka mukaan kuparilevyjen suojaamat pylväiden päät eivät liity sähköön tai valaistukseen vaan kyseessä on maaginen sovellus. 

## Katso myös
* Bagdadin paristo
* Näennäisarkeologia

## Lähteet

## Aiheesta muualla

* The Dendera Reliefs 
* Frank Dörnenburg, Electric lights in Egypt? . 2004. (ed. An analysis of how Egyptians didn't have electricity).
Suhoi P-1

**Suhoi P-1** oli neuvostoliittolainen Suhoin valmistama torjuntahävittäjän prototyyppi, jota ei koskaan viety varsinaiseensarjatuotantoon. P-1 kulki suunnittelun aikana nimellä  **Uragan-1** (*Pyörremyrsky*). Lentokone oli varustettu tutkalla ja kahdella K-7-ohjuksella sekä yhdellä tykillä. Tutkan takia siinä oli kahden hengen miehistö. Kone oli deltasiipinen sen huippunopeuden ollessa 2&nbsp;050&nbsp;km/h. Koneen ensilento lennettiin lokakuussa 1957.
Arthur Treacher

**Arthur Veary Treacher** (23. kesäkuuta 1894 – 14. joulukuuta 1975) oli englantilainen näyttelijä.

Treacher oli ensimmäisen maailmansodan veteraani. Sodan päätyttyä hän lähti Yhdysvaltoihin ja aloitti näyttelemisen vuonna 1928. Hän näytteli muun muassa elokuvissa *[[Swing Out, Sister]]* (1945), *[[Keskiyön suudelma]]* (1949) ja *[[Maija Poppanen (elokuva)|Maija Poppanen]]* (1964).
William Herndon

**William Herndon** voi tarkoittaa ainakin seuraavia henkilöitä:

* William Herndon (1818–1891), yhdysvaltalainen lakimies ja Abraham Lincolnin elämäkerran laatija
* William Lewis Herndon (1813–1857), yhdysvaltalainen tutkimusmatkailija ja laivaston komentaja
* William S. Herndon (1835–1903), Yhdysvaltain edustajainhuoneen jäsen Texasista.
Vilho Tahvanainen

**Vilho Johannes Tahvanainen** (21. heinäkuuta 1913 Kelsimänsärkän kylä, Ilomantsi – 1. toukokuuta 1992) oli suomalainen kirjailija. Tahvanainen on julkaissut kaksi muistelmateosta nimeltä *[[Erikoistehtävä Mannerheimin salaisena asiamiehenä 1932–1945]]* ja *[[Miksi Suomi ei käyttänyt etsikkoaikaansa? – Oikaisu Suomen itsenäishistoriaan]]*. Ensimmäisessä hän toimi oman kertomuksensa mukaan vuosina 1932–1945 marsalkka Mannerheimin ja samalla Suomen tasavallan presidenttien Svinhufvud ja Kallio erikoisasiamiehenä. Toisessa esitetään myös Suomen historian tapahtumia, joissa Tahvanainen kertoo olleensa osallisena toimiessaan Mannerheimin asiamiehenä.

Tutkijat ovat pyrkineet selvittämään Tahvanaisen teoksissa esitettyjä tapahtumakulkuja, historiantulkintoja ja kirjoittajan toiminnastaan esittämiä väitteitä.  
Huomiota on kiinnitetty mm. siihen, etteivät *Erikoistehtävän* julkaisuajankohtana (1971) elossa olleet Mannerheimin adjutantit (Osvald Bäckman, Ragnar Grönvall ja Carl Olof Lindeman kommentoineet kirjan väitteitä julkisuudessa. Kirjassa adjutantteja ei mainita. Professori Ohto Manninen otsikoi teosta käsittelevän Historiallinen aikakauskirja -lehden pääkirjoituksen: *Agenttitarinoita*, todeten kuitenkin tekstin kirjoitetuksi niin, ettei yksityiskohtia voida lähteiden puuttuessa todistaa vääriksi.

## Kunniamerkit
Tahvanaiselle myönnettiin ansioista talvisodassa 3. luokan vapaudenristi.

## Teokset
*  – 5. p. 2008, julk. Promerit 
*  (nid.),  (sid.)

## Lähteet
* 
* 

## Viitteet

## Kirjallisuutta
* 

## Aiheesta muualla
* 
* Arto Koskinen: Marskin kuriiri  Mannerheimin asiamiehen mysteeri.  Atena-kustannus, 2024
Valtion hienomekaaninen konepaja

**Valtion hienomekaaninen konepaja** on konepaja, joka perustettiin vuonna 1841. Espoon Otaniemessä sijaitseva konepaja on yksityistetty ja toimii nykyisin nimellä Protoshop Oy.

Protoshop Oy kuuluu nykyään Protoshop Groupiin kuten myös Metsi Oy sekä Green Electronics Hausjärvellä. Konsernin liikevaihto on kuusi miljoonaa euroa ja henkilöstö noin 60 henkeä. Konserni on erikoistunut mekaniikka-, sähkö- ja logiikkasuunnitteluun sekä valmistukseen. Lisäksi Protoshop Oy:n tiloissa Otaniemessä toimii materiaalimyymälä.

## Historia

Protoshop oy tunnettiin aiemmin nimillä *Mekaaninen instituutti tieteellisten instrumenttien valmistusta ja korjausta varten*, *Suomen Tiedeseuran mekaniikan laitos*, *Valtion Hienomekaaninen konepaja* sekä *[[VTT]]:n hienomekaaninen konepaja*, josta koko konepaja ulkoistettiin Protoshopiksi vuonna 2000. Konepaja perustettiin vuonna 1841 keisari Nikolai I:n hyväksynnällä.

Protoshopilla on kokemusta eri toimialoista aina avaruustekniikasta ydinvoimaloihin. Nykyäänkin Protoshop osallistuu useisiin tutkimushankkeisiin niin VTT:n kuin TKK:nkin kanssa. Yrityksen näkyvin tuote lienee Veikkauksen lottokone. Konepaja rakensi ja sytytti Suomen ensimmäisen sähkövalon Helsingissä VR:n varikolla vuonna 1877.

## Lähteet

## Aiheesta muualla
* http://www.protoshop.fi 
* 
* 
* 

*
Ruskosuulat

**Ruskosuulat** (*Sula*) on lahkoon Suliformes kuuluva suulasuku. Ruskosuulien sukuun kuuluu BirdLifen mukaan kuusi lajia.

## Ruskosuuliin kuuluvia lajeja
* Galapagosinnaamiosuula (*Sula granti*)
* Naamiosuula (*Sula dactylatra*)
* Perunsuula (*Sula variegata*)
* Punajalkasuula (*Sula sula*)
* Ruskosuula (*Sula leucogaster*)
* Sinijalkasuula (*Sula nebouxii*)

## Aiheesta muualla
*BirdLife Suomi ry: Maailman lintujen suomenkieliset nimet 2., uudistettu painos (2006) 
*ITIS: Sula
Hankajärvi

**Hankajärvi** tarkoittaa jotakin seuraavista järvistä

* Hanka, järvi Venäjän ja Kiinan rajalla
* Hankajärvi, järvi Enonkoskella
* Hankajärvi, järvi Hämeenlinnassa
* Hankajärvi, järvi Keuruulla
* Hankajärvi, järvi Lempäälässä
* Hankajärvi, järvi Orivedellä
* Hankajärvi, järvi Parkanossa
* Hankajärvi, järvi Rautavaaralla
* Hankajärvi, järvi Soinissa
* Hankajärvi, järvi Tampereella
* Iso Hankajärvi, järvi Padasjoella
* Vähä Hankajärvi, järvi Padasjoella.
Pummien miljonääri

**Pummien miljonääri** on rap-duo Huge L:n & Moden yhteinen studioalbumi. Sen julkaisi Monsp Records 27. tammikuuta 2010. Kappaleesta "Getonit" sekä "Hetekka haze" on julkaistu musiikkivideo.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Arvostelut
* Redrum-187: 
* Rumba: 
* Soundi: 
* Tuoreet Platat: 

## Lähteet

## Aiheesta muualla
* Albumin tiedot Levykauppa Äx -sivustolla
* Albumin tiedot Monsp Recordsin  -sivustolla
Valkosuulat

**Valkosuulat** (*Morus*) on lahkoon Suliformes kuuluva suulasuku. Valkosuulien sukuun kuuluu BirdLifen mukaan kolme lajia.

## Valkosuuliin kuuluvia lajeja
* Australiansuula (*Morus serrator*)
* Kapinsuula (*Morus capensis*)
* Suula (*Morus bassanus*)

## Aiheesta muualla
*BirdLife Suomi ry: Maailman lintujen suomenkieliset nimet 2., uudistettu painos (2006) 
*ITIS: Morus
Serial Experiments Lain

***Serial Experiments Lain*** on Ryutaro Nakamuran ohjaama animesarja, jonka alkuperäisen hahmosuunnittelun on tehnyt Yoshitoshi ABe, käsikirjoittanut Chiaki J. Konaka. Se oli esityksessä TV Tokyolla heinäkuusta syyskuuhun 1998. Pioneer LDC julkaisi samannimisen PlayStation-pelin marraskuussa 1998.

Sarja keskittyy Lain Iwakura-nimisen teini-ikäisen tytön ympärille. Japanilaisella esikaupunkialueella yhdessä isosiskonsa Mikan, etäisen äitinsä ja tietokonehullun isänsä kanssa elävä Lain tutustuu Wirediin, Internetin kaltaiseen kommunikaatioverkostoon. Samassa koulussa Lainin kanssa opiskelevat tytöt alkavat saada sähköpostia Chisa Yomodalta, rinnakkaisluokalla opiskelleelta tytöltä, joka teki itsemurhan. Kun Lainkin saa viestin Wiredin kautta, Chisa kertoo hänelle chat-keskustelussa ettei hän ole kuollut, hän on vain "jättänyt ruumiinsa" ja löytänyt Jumalan Wiredistä. Siitä lähtien Lain saa tehtäväkseen upota yhä syvemmälle verkostoon ja omiin ajatuksiinsa.

Future Film on julkaissut sarjan Suomessa kolmen DVD:n julkaisuna. PlayStation-peliä ei ole koskaan julkaistu Japanin ulkopuolella. Pelillä ei ole teemaa sekä päähenkilöä lukuun ottamatta juuri mitään yhteistä sarjan kanssa.

Sarjassa on havaittavissa vaikutteita filosofian, tietokonehistorian, kyberpunk-kirjallisuuden ja salaliittoteorian tyyppisistä aiheista, ja se on huomioitu useilla tutkimuksellisilla artikkeleilla. Länsimaalaiset arvostelijat ovat kuvailleet sarjaa usein "oudoksi" ja epätyypilliseksi ja se on yleisesti saanut positiivisen vastaanoton. Sarjaa on pidetty yhtenä genrensä merkittävimmistä animesarjoista. Tuottaja Yasuyuki Ueda on kertonut pettyneensä olettaessaan, että japanilaiset ja länsimaalaiset arvostelijat tulkitsisivat sarjaa eri tavoin, mutta eri maissa sarja saikin samankaltaisia arvosteluja.

## Lähteet
Iringan alue

**Iringan alue**  on yksi Tansanian 31 hallinnollisesta alueesta (mkoa eli region). Se sijaitsee maan eteläosassa. Vuonna 2012 alueen eteläosa erotettiin Njomben alueeksi.

Alueen pinta-ala on noin 35&nbsp;500 neliökilometriä. Vuoden 2012 väestönlaskennan mukaan Iringan alueella asui 941&nbsp;238 asukasta. Alueen pääkaupunki on Iringa.

Iringa on Tansanian tärkeimpiä vihannesten tuotantoalueita, josta viedään Dar es Salaamiin esimerkiksi tomaatteja. Myös teenviljely on merkittävä elinkeino. Huomattaviin nähtävyys on Ruahan kansallispuisto.

## Lähteet

## Aiheesta muualla
Iringa

**Iringa** on kaupunki Tansanian keskiosassa. Se on Iringan alueen pääkaupunki. Vuoden 2012 väestönlaskennan mukaan siellä asui 151&nbsp;345 asukasta.

Iringa sijaitsee 1&nbsp;550 metrin korkuisen kukkulan huipulla ja rinteillä. Sen perustivat saksalaiset 1890-luvulla puolustautuakseen kapinoivia hehe-heimon sotilaita vastaan. Kaupungin lähellä on suuri Gangilongan kivi, jonka luona hehejen päälliköt perinteisesti kävivät tärkeitä neuvottelujaan.
 
Iringassa toimii luterilaisen kirkon omistama 4&nbsp;000 opiskelijan Iringan yliopisto.

## Lähteet

## Aiheesta muualla
Tyrvännön vaakuna

**Tyrvännön vaakuna** oli Tyrvännön kunnan tunnus. Vaakuna viittaa kunnan järvien rikkaisiin kalavesiin ja ruusu puutarhanhoitoon. Tyrvännön Lepaalla on toiminut Lepaan puutarhaoppilaitos vuodesta 1910.

Vaakunan selitys kuuluu  ”punaisessa kentässä kaksi kultavaruksista hopeakuhaa pystyssä, selätysten, niiden välissä lakioittain hopearuusu.” Vaakunan on suunnitellut Gustaf von Numers, ja Tyrvännön kunnanvaltuusto hyväksyi sen 21. tammikuuta 1960. Sisäasiainministeriö vahvisti vaakunan käyttöön 29. maaliskuuta samana vuonna.

Vaakuna jäi epäviralliseksi kotiseutuvaakunaksi 1971, kun Tyrväntö yhdistyi Hattulan kuntaan.

## Lähteet
* 
*
D.Gray-man

on japanilainen mangasarjakuva, jonka on kirjoittanut ja piirtänyt Katsura Hoshino. Sarja kertoo Allen Walker -nimisestä pojasta, joka on osa Excorcist-järjestöä. Järjestön tarkoitus on hyödyntää ikivanhaa Innocence-nimistä ainesta taistelussa Millennium Earlia ja hänen demonista akuma-armeijaansa vastaan. Useat hahmot ja niiden hahmosuunnittelut ovat peräisin joistakin Katsura Hoshinon aikaisemmista töistä ja projekteista, kuten *Zone*:sta ja *Continue*:sta sekä hänen avustajiltaan. 

Mangaa alettiin julkaista sarjana vuonna 2004 Shueishan julkaisemassa *[[Weekly Shōnen Jump]]*&nbsp;-lehdessä osana heidän Jump Comics&nbsp;-julkaisuaan, ja siihen mennessä 19 valmista numeroa oli julkaistu. Viikoittain julkaistavasta sarjasta tehtiin kuukausittain julkaistava joulukuussa 2009, kun se aloitti ilmestymisen *[[Jump Square]]*:ssa. Lisäksi sarjasta on Kaya Kizakin tekemä Spin off -novellisarja nimeltään *D.Gray-man Reverse*, mikä syventää useiden hahmojen taustoja. 4. elokuuta alkaen 2009 Viz Media on julkaissut ensimmäiset neljätoista osaa Yhdysvalloissa. Mangan pohjalta on myös tehty 103-jaksoinen animesarja, jota esitettiin 3. maaliskuuta 2006 – 30. syyskuuta 2008 välisenä aikana Japanissa. Videopelejä, korttipeli ja useita muita oheistuotteita on tehty sarjaan perustuen.

Mangasarjasta on tullut yksi Shueishan parhaiten myyvistä sarjoista. Sen toisen julkaisuviikon aikana sarjan 15. osa listattiin toiseksi parhaiten myyneeksi mangaksi Japanissa. Vaikkakin suurin osa kriitikoista vertasi sitä muihin saman genren sarjoihin, sitä ylistettiin originaaleista hetkistä ja hyvin kehitetyistä hahmoista ja heidän persoonallisuuksistaan.

## Aiheesta muualla
*
Sharp Cut

**Sharp Cut** on suomalaisen Sweatmaster-yhtyeen levy. Sue-lehti valitsi sen 2000-kymmenluvun kolmanneksi parhaaksi kotimaiseksi albumiksi vuonna 2009.

## Kappaleet
# 
# 
# 
# 
# 
# 
# 
# 
# 
# 
# 
# 

## Arviot
* Soundi: http://www.soundi.fi/levyarviot/sweatmaster-sharp-cut
* Imperiumi.net: http://www.imperiumi.net/index.php?act=albums&id=78

## Tuotanto
* Danil Venho – tuottaja, äänittäjä, miksaaja
* Sweatmaster – tuottaja, äänittäjä, miksaaja
* Jürgen Hendlmeier – masteroija

## Aiheesta muualla
* Sharp Cut discogs.com -sivustolla

## Lähteet
Tom Tom Bullet

__NOTOC__
**Tom Tom Bullet** on suomalaisen Sweatmaster-yhtyeen levy. Sue-lehti valitsi sen 2000-kymmenluvun neljänneksi parhaaksi kotimaiseksi albumiksi vuonna 2009.

## Kappaleet
#
#
#
#
#
#
#
#
#
#
#
#

## Vierailevat muusikot
* Kasper Mårtenson – piano raidalla 6

## Arvostelut
* Desibeli.net: 
* Soundi: 

## Lähteet

## Aiheesta muualla
* ''Tom Tom Bullet'' discogs.com -sivustolla
Mobile Babylon

**Mobile Babylon** on suomalaisen Jolly Jumpers -yhtyeen levy. *[[Sue]]*-lehti valitsi sen 2000-vuosikymmenen viidenneksi parhaaksi kotimaiseksi albumiksi vuonna 2009.

## Kappaleet
#
#
#
#
#
#
#
#
#
#
#

## Kokoonpano
* Petri Hannus – laulu, kitara
* Arimatti Jutila – kitara, piano, taustalaulu, lapsteel
* Marko Leuanniemi – bassokitara
* Keijo Pirkola – rummut

+

* Jürgen Hendlmeier – tuottaja, äänittäjä, kosketinsoitin

## Arvostelut
* Desibeli.net: 
* Helsingin Sanomat: 
* Soundi: 

## Aiheesta muualla
* ''Mobile Babylon'' discogs.com -sivustolla

## Lähteet
Paul Wesley

**Paul Thomas Wesley** (oik. **Pawel Thomas Wasilewski**, s. 23. heinäkuuta 1982) on yhdysvaltalainen näyttelijä, joka tunnetaan muun muassa roolistaan Aaron Corbettina ABC Familyn televisiosarjassa *[[Fallen (televisiosarja)|Fallen]]* sekä Stefan Salvatorena The CW:n sarjassa *[[Vampyyripäiväkirjat]]*.

## Nuoruus

Wesley syntyi New Brunswickissä, New Jerseyssä puolalaisille vanhemmilleen Agnieszka ja Thomas Wasilewskille ja varttui Marlborossa, New Jerseyssä. Wesleyllä on isosisko Monika (s.1980) ja kaksi pikkusiskoa: Julia (s.1996) ja Leah (s.1998). Näyttelemisestä Wesley kiinnostui kolmannella luokalla kirjoittauduttuaan kesällä näytelmäleirille.

Wesley kävi Christian Brothers Academy -koulua sekä Marlboro High Scoolia. Junior-vuonnaan high schoolissa, Wesley sai roolin saippuasarjasta *[[Guiding Light]]* ja vaihtoi koulua Marlboro high schooliin. Wesley valmistui high schoolista vuonna 2000 ja aloitti collegeopinnot Rutgersin yliopistossa, mutta keskeytti opinnot ensimmäisen lukuvuoden jälkeen.

Vuonna 2005 Wesley muutti nimensä Paul Wesleyksi syntymänimensä vaikean lausuttavuuden vuoksi.

Wesley nauttii jääkiekon peluusta ja lumilautailusta. Wesley on näyttelemisen ohella kiinnostunut myös ohjaamisesta ja käsikirjoittamisesta.

## Yksityiselämä
Vuonna 2011 Wesley meni naimisiin näyttelijä Torrey DeVitton kanssa yksityisessä seremoniassa New Yorkissa. Pariskunta oli tavannut *Killer Movie* -elokuvan kuvauksissa vuonna 2007. Heinäkuussa 2013 ilmoitettiin heidän jättäneen erohakemuksen. Wesleyn edustaja vahvisti, että pari on päättänyt erota yhteisestä sopimuksesta ja he aikovat pysyä hyvinä ystävinä.

Wesley seurusteli myös entisen *[[Vampyyripäiväkirjat]]*-vastanäyttelijänsä Phoebe Tonkinin kanssa. 

Wesley meni vuonna 2019 naimisiin Ines De Ramonin kanssa. Pari erosi vuonna 2022.  Nykyään Wesley seurustelee malli Natalie Kuckenburgin kanssa.

## Ura
Wesleyllä on ollut lukuisia rooleja sarjoissa kuten *[[24 (televisiosarja)|24]]*, *[[Teinitytön kasvatusopas]]*, *American Dreams*, *Army Wives*, *Cane*, *[[Everwood]]*, *[[Guiding Light]]*, *[[Smallville]]*, *[[O.C.]]* ja *Wolf Lake*. Wesley on myös näytellyt Amber Tamblynin vastanäyttelijänä CBS:n sarjassa *The Russell Girl* ja pääroolia minisarjassa *[[Fallen (televisiosarja)|Fallen]]*.

Tällä hetkellä Wesley näyttelee Stefan Salvatore -nimistä vampyyriä draamasarjassa *[[Vampyyripäiväkirjat]]*, jonka ensiesitys CW:llä oli syyskuussa 2009. Hän on ohjannut yhden jakson *Vampyyripäiväkirjojen* viidennellä tuotantokaudella (*Resident Evil*).

## Filmografia
### Elokuvat

### Televisio

## Palkinnot

## Lähteet

## Aiheesta muualla
Pesäpallon miesten Mestaruussarjan kausi 1974

**Pesäpallon Mestaruussarjan kausi 1974** oli järjestyksessään 53. Mestaruussarjan kausi. Haminan Palloilijat voitti Suomen mestaruuden. Seinäjoen Maila-Jussit voitti hopeaa ja sen lisäksi Suomen Cupin. Pronssit matkasivat Ouluun. Mestaruutta puolustanut Puna-Mustat jäi sarjan jumboksi.

Haminan kausi ei alkanut mitenkään lupaavasti joukkueen kärsittyä avausottelussaan murskatappion kotonaan Seinäjoelle ja heti perään vierastappion Ulvilalle. Kolmannella kierroksella tuli jo nihkeä kotivoitto Vimpelistä, jonka jälkeen taas Kouvolassa joukkue menetti pisteen. Voittoisan Loimaan vierailun jälkeen menetettiin vielä kotipelissä piste Oululle. Jatkossa otteet paranivat kuitenkin huomattavasti ja sarjan päätöskierroksella oli jopa varaa hävitä uudelleen Seinäjoelle mestaruuden siitä vaarantumatta. Edellisellä kierroksella Seinäjoki oli pudottanut Oulun mestaruuskamppailusta ja *finaalivoittonsa* johdosta Maila-Jusseille ojennettiin hopeiset mitalit. Voittojuoksunsa Maila-Jussit tekivät viimeisellä mahdollisella hetkellä - yhdeksännen vuoroparin tasoittavalla sisävuorollaan.

Oulu päätti kautensa Ulvilassa, ja vaikka joukkue siirtyi neljännen vuoroparin kahdeksalla juoksullaan 8-1 johtoon, oli lopulta tuomisina vain yksi sarjapiste ja tyytyminen pronssimitaliin. Ulvilan tasoitus syntyi - kuinkas muutenkaan - yhdeksännen tasoittavalla.

## Mestaruussarja

### Sarjataulukko

Kolme viimeistä joukkuetta putosi sarjasta. Tilalle nousivat suomensarjan lohkovoittajat Jyväskylän Lohi, Nurmon Jymy ja Hyvinkään Tahko.

### Ottelut

Mestarijoukkueeseen kuuluivat Markku Raasu, Risto Kivelä, Matti Toikka, Raimo Pasanen, Kari Lindberg, Hannu Montonen, Jukka Parikka, Ilkka Porras, Jarkko Pakkanen, Olli Leino ja Lassi Forsell. Pelinjohtajana Aarre Huovila

## Lyöjätilasto

## Etenijätilasto

## Tehotilasto

## Palkinnot

* Raimo Hirvi "kummitteli" aiemmin vuosia tehotilaston voittajana , mutta tarkistuslaskenta paljastaa Ossi Rajalan olleen tehokkain.

## Lähteet

* http://www.pesis.fi/@Bin/352235/msu1974.txt 
* http://www.pesis.fi/historia/pelaajatilastot/ 
* http://www.pesis.fi/historia/pelaajatilastot/parhaat_etenijat/
* Pesäpallon vuosikirja 2008
* Oulun joukkue
### Viitteet
Sherri Stoner

**Sherri Stoner** (myös **Sheri Stoner** sekä **Sherri Lynn Stoner**) on yhdysvaltalainen televisio- ja ääninäyttelijä, käsikirjoittaja sekä tuottaja, joka on työskennellyt pääasiassa animaatioelokuvien ja -sarjojen parissa.

Stoner esiintyi 1980-luvulla useissa eri televisiosarjoissa pääasiassa sivurooleissa, mukaan lukien *[[Pieni talo preerialla]]*, *[[Murhasta tuli totta]]* sekä *[[Knots Landing]]*.  1990-luvulla Stoner toimi pääasiassa käsikirjoittajana sekä tuottajana mm. *[[Tiny Toons]]in* sekä *[[Animaaniset|Animaanisten]]* parissa. Yhdessä Deanna Oliverin kanssa Stoner käsikirjoitti vuonna 1995 julkaistun animaatioelokuvan *[[Casper]]* sekä oli mukana käsikirjoittamassa elokuvaan perustuvaa animaatiosarjaa *Casper the Friendly Ghost*. Stoner käsikirjoitti yhdessä kolmen muun kirjoittajan kanssa 1999 julkaistun tieteiselokuvan *My Favourite Martian*.

Stoner oli myös Arielin vartalomallina Disney-animaatioelokuvassa *[[Pieni merenneito (elokuva)|Pieni merenneito]]* sekä Bellen vartalomallina animaatioelokuvassa *[[Kaunotar ja hirviö (vuoden 1991 elokuva)|Kaunotar ja hirviö]]*.

## Lähteet

## Aiheesta muualla
*
HMS Leeds (G27)

**HMS Leeds** (viirinumero G27) oli Britannian kuninkaallisen laivaston Town-luokan hävittäjä toisessa maailmansodassa. Alus oli alun perin Yhdysvaltain laivaston Caldwell-luokan hävittäjä ''USS Conner'', joka luovutettiin Kuninkaalliselle laivastolle tukikohtia aluksita -sopimuksen mukaisesti.

Alus oli sisaraluksensa ''HMS Ludlowin'' kanssa kuuden vanhimman luovutetun aluksen joukossa ja siten eniten muista poikkeava. Aluksella oli suorasaantimoottoriin kytkettynä kolme akselia, joista keskimmäinen oli kytketty risteilykoneeseen.

## Valmistus

Alus tilattiin William Cramp and Sons Ship and Engine Building Companyltä Philadelphiasta Pennsylvaniasta, missä köli laskettiin 16. lokakuuta 1916. Alus laskettiin vesille 21. elokuuta 1917

## Palvelus
Yhdysvaltain laivasto luovutti 23. lokakuuta 1940 Halifaxissa Nova Scotiassa aluksen Britannian kuninkaalliselle laivastolle. Alus purjehti Englantiin, jossa se määrättiin Devonportin telakalle. Alus oli 17. marraskuuta - 2. maaliskuuta 1941 telakalla, missä aluksen voimansiirtoa muutettiin, polttoainetäyttöä suurennettiin ja aseistus muutettiin paremmin saattajalle sopivaksi.

Alukselle asennettiin myöhemmin viisi 20 millimetrin ilmatorjuntatykkiä. Alus oli koko palvelusaikansa suojaamassa itärannikon saattueita, joiden välillä se vietti runsaasti aikaa telakoilla.

*Leeds* poistettiin palveluksesta 10. huhtikuuta 1945 Grangemouthissa. Alus myytiin romutettavaksi 4. maaliskuuta 1947 BISCOlle. Se saapui 19. tammikuuta 1949 Graysiin Essexiin T. W. Wardille romutettavaksi.

## Lähteet
*
*
*
*

### Viitteet
Toini

**Toini** on naisen etunimi. Nimi on todennäköisesti lyhentymä ranskalaisesta naisennimestä Antoinette, joka taas on nimen *Antoine* () naispuolinen vastine.

Suomessa nimi Toini on maaliskuuhun 2026 mennessä annettu 20&nbsp;074 naiselle ja noin 20 miehelle.  Suurin osa Toineista on syntynyt 1900-luvun alkupuolella.

## Tunnettuja Toineja

* Toini Aaltonen (1906–1983), päätoimittaja, suomentaja, arvostelija ja kirjailija
* Toini Anttila, o.s. *Ahonen* (1897–1969), näyttelijä ja teatteriohjaaja
* Toini Aunola (1917–1989), historioitsija ja arkistonhoitaja
* Toini Flinkkilä, pesäpalloilija
* Toini Gustafsson (s. 1938), ruotsalainen hiihtäjä
* Toini Havu (1908–1998), kulttuuritoimittaja ja kirjallisuuskriitikko
* Toini Ikonen (1908–1988), kirjailija
* Toini Jännes (1884–1942), Suomen sotilaskotiliiton puheenjohtaja 1937–1942
* Toini Kalima (1884–1929), kirjallisuuden suomentaja
* Toini Karivalo (1913–2010), runoilija ja kirjailija
* Toini Karto (1889–1970), tanssija ja tanssinopettaja
* Toini Kaukonen (1906–1982), suomentaja
* Toini-Inkeri Kaukonen (1913–1994), kansatieteilijä ja professori
* Toini Kivimäki (1894–1980), suomentaja
* Toini Lehtinen-Palme (1911–1996), lasten- ja nuortenkirjailija
* Toini Markkanen (1915–2004), taidemaalari
* Toini Melander (1894–1969), kirjastonhoitaja ja kirjahistorian tutkija
* Toini Muona (1904–1987), keraamikko
* Toini Mäkelä (1895–1973), punakaartilainen ja kommunistipoliitikko
* Toini Nikander (1901–1990), oopperalaulaja
* Toini Nousiainen (1926–2010), Tehyn ensimmäinen puheenjohtaja
* Toini Nyström (1887–1967), tekstiilitaiteilija
* Toini Ojanperä (1899–1985), lastenkirjailija
* Toini Pöysti, o.s. *Mikkola* (1933–2024), maastohiihtäjä ja olympiamitalisti
* Toini Maria Railavo (1922–2020), runoilija
* Toini Swan (1870–1949), kirjailija, kääntäjä ja opettaja
* Toini Topelius (1854–1910), toimittaja ja nuortenkirjailija, Zacharias Topeliuksen tytär
* Toini Vartiainen (1923–1990), näyttelijä
* Toini Virisalo, oik. *Toini Helminen* (1923–1988), kirjailija ja runoilija
* Toini Voipio (1878–1937), oppikoulun rehtori ja Suomalaisen puolueen kansanedustaja
* Toini Vuoristo (1919–2013), käsikirjoittaja

## Kuvitteellisia Toineja

* Toini Haaman, TV-sketsisarjassa Toini ja Heikki Haaman show

## Lähteet
S-luokka (hävittäjä, 1916)

**S-luokka** oli Britannian kuninkaallisen laivaston hävittäjäluokka, johon kuului kaikkiaan 67 alusta vuodesta 1917 valmistettua alusta. Alus pohjautui Amiraliteetin R-luokkaan ja luokan alusten nimet alkavat joko S:llä tai T:llä.

Luokkaan kuului kolme alaluokkaa, joista suurin oli 55 aluksen muodostama Amiraliteetin S-luokka, joka valmistui toukokuussa ja kesäkuussa 1917 tehtyinä tilauksina. Lisäksi tilauksiin sisältyi kaksi peruutettua alusta. Muut alaluokat olivat Yarrowin valmistamat seitsemän alusta sekä Thornycroftin valmistamat viisi alusta. Pääosa luokan aluksista toimitettiin ensimmäisen maailmansodan sotatoimien päättymisen jälkeen, mutta siitä huolimatta ainoastaan yksitoista luokan aluksista palveli edelleen toisessa maailmansodassa loppujen tultua romutetuiksi 1930-luvulla.

Kaikissa luokkaan kuuluneissa aluksissa oli kaksi savuhormia, pitkä etukansi sekä korkea komentosilta, joka tavallisuudesta poiketen oli sijoitettu alusten kannen takaosaan.

## Alukset
Luokan aluksista tilattiin huhtikuussa 1917 ensimmäiset kaksikymmentäneljä alusta. Tilausta täydennettiin jo kesäkuussa 33 aluksen tilauksella, mistä peruutettiin 1919 kaksi alusta.

### Thornycroft
John I. Thornycroft and Companyltä tilattiin viisi S-luokkaan kuuluvaa alusta, joista ensimmäiset kaksi tilattiin huhtikuussa 1917 ja loput kolme kesäkuussa. Alukset perustuivat telakan omiin suunnitelmiin ja ne olivat hieman suurempia kuin Amiraliteetin valmistuttamat alukset. Niiden voimanlähde tuotti 29&nbsp;000 hevosvoimaa. 

### Yarrow
Yarrowin valmistamat alukset olivat hieman pienempiä kuin Amiraliteetin suunnittelemat alukset ja niiden voimanlähteenä olivat ainoastaan 23&nbsp;000 hevosvoiman koneet. Kaikki alukset tilattiin huhtikuussa 1917. *HMS Torch* ja *HMS Tomahawk* korvasivat Yarrowilta joulukuussa 1917 tilatut Amiraliteetin W-luokan alukset *HMS Wayfarerin* ja *HMS Woodpeckerin*, joiden tilaukset peruutettiin.

## Australian laivasto
Viisi luokan alusta luovutettiin kesäkuussa 1919 Australian kuninkaalliselle laivastolle, joka otti luovutetut alukset palvelukseen 27. tammikuuta 1920. Ne olivat pääosan urastaan reservissä. Alukset palautettiin Kuninkaalliselle laivastolle 1931 vaihdossa V- ja W-luokkien aluksiin. Palautetut alukset romutettiin 1937.

## Kanadan laivasto
Kaksi Thornycroftin valmistamaa alusta siirrettiin maaliskuussa 1928 Kanadan laivastolle. Alukset romutettiin 1937.

## Lähteet

*
*
*

### Viitteet
Marc Torrejón

**Marc Torrejón Moya** (s. 18. helmikuuta 1986 Barcelona, Espanja) on espanjalainen jalkapalloilija. Hän edustaa Saksan 2. Bundesliigassa pelaavaa Kaiserslauternia ja on pelipaikaltaan keskuspuolustaja.

## Ura
Torrejón on Espanyolin kasvatti. Kauden 2005–2006 hän pelasi lainalla Málagan reservijoukkueessa Segunda Divisiónissa. Palattuaan Espanyoliin hän nousi joukkueen puolustuksen tukipilariksi yhdessä Daniel Jarquen kanssa. Ensiesiintymisensä pääsarjassa hän teki 1. lokakuuta 2006 ottelussa Osasunaa vastaan.

Kaudella 2006–2007 Torrejón pelasi 10 UEFA Cupin ottelua, kun Espanyol selviytyi aina finaaliin saakka. Finaalissa se kohtasi Sevillan, joka vei lopulta voiton rangaistuslaukauskilpailussa.

Seuraavalla kaudella 20. tammikuuta 2008 hän laukoi ensimmäisen maalinsa pääsarjassa ottelussa Real Valladolidia vastaan. Kaudella 2008–2009 Torrejónin peliaika jäi vähemmälle, kun kesän uusi hankinta Nicolás Pareja nousi avauskokoonpanoon.

19. heinäkuuta 2009 Torrejón teki nelivuotisen sopimuksen Racing Santanderin kanssa. Hän pelasi kolme kautta Racingissa, joka putosi pääsarjasta kauden 2011–2012 päätteeksi. Torrejón siirtyi seuraavaksi kaudeksi Saksan 2. Bundesliigassa pelaavaan Kaiserslauterniin.

## Lähteet
* Marc Torrejón Racing Santanderin virallisella kotisivustolla  
* 
* 

### Viitteet
Hannes Syrjälä

**Hannes Syrjälä** (11. lokakuuta 1896 Kärsämäki – 12. lokakuuta 1964 Liminka) oli suomalainen näytelmäkirjailija joka käytti nimimerkkiä *Hannes Siloranta*.

## Teoksia
* *Kuulutusta hakemassa* : yksiosainen pila. Seuranäytelmiä 448.    Karisto 1945, 2. painos 1950 (nimimerkillä *Hannes Siloranta*)
* *Limingan osuusmeijeri 1909–1959 : historiaa karjatalouden ja meijeritoiminnan vaiheista meijerin toiminta-alueella*.   Oulu 1959 

## Lähteet
*
Johan Munck

**Johan Munck** voi viitata seuraaviin:

* Johan Munck (s. 1943), ruotsalainen juristi
* Johan Reinhold Munck af Fulkila (1795–1865), suomalainen vapaaherra, sotilas ja hallintoesimies
* Johan Munck, useiden muiden suomalaisen Munck af Fulkila -suvun jäsenten nimi
Erkki Valkeila

**Erkki Valkeila** (sukunimi vuoteen 1935 **Wallenius**; 21. lokakuuta 1896 Kuusankoski – 4. heinäkuuta 1964 Hämeenlinna) oli suomalainen kirjailija ja kääntäjä, joka käytti myös nimimerkkiä *Erkki Valkeala*.

## Teoksia
* *Karisto oy:n kirjat 1900–1940*. Karisto 1940
* *Itää kiertämässä : suomalaisten merimiesten parissa maailmalla*. Karisto 1945
* *Seikkailemassa Aasian rannoilla : nuoren miehen kokemuksia maailmalla*. Karisto 1946
* *Hauskaa joulua! : joulu- ja joulun kertomuksia kahdeksan vuosisadan ajalta*, koonnut Erkki Valkeila. Karisto 1947, 2. painos 1994, 3. painos 1995
* *Mitä nimi merkitsee? : etunimien selityksiä*, teoksessa *Nimipäiväkirja: sinun nimesi on runo*, tekijä Arvo Kankainen. Karisto 1947 
* *Kariston kirjat 1940–1950*. Karisto 1950

## Suomennoksia
Nimimerkillä *Erkki Valkeala*:
* R. M. Ballantyne: *Korallisaari*. WSOY 1918, 5. painos 1972 (alkuteos *The Coral Island*)
* Edgar Wallace: Sandi. Gummerus 1923, 3. painos 1948
* Edgar Wallace: Joen kansa. Gummerus 1924, 4. painos 1969 (alkuteos *The people of the river*)
Omalla nimellä:
* Kristoffer Kolumbus: *Amerikan löytöretken päiväkirja*; jäljentänyt Bartolomé de las Casas; suomentanut sekä johdannolla ja selityksillä varustanut Erkki Valkeila. Karisto 1950, 2. painos 1992, 3. painos 2000
* Mark Twain: *Tom Sawyer salapoliisina: Huck Finnin kertomus*. Karisto 1950, 6. painos 1989 (alkuteos *Tom Sawyer detective*)
* Maksim Gorki: *Kain ja Artem: viisi kertomusta*. Karisto 1951
* *[[Mahatma Gandhi|Mohandas K. Gandhin]] ajatuksia*, valinnut ja suomentanut Erkki Valkeila. Karisto 1955
* Anton Tšehov: *Hepsakka*, suomentaneet Reino Silvanto ja Erkki Valkeila. Karisot 1957

## Lähteet
* 

## Aiheesta muualla
* Project Gutenberg : Kristoffer Kolumbuksen Amerikan löytöretken päiväkirja Erkki Valkeilan suomentamana
Pop eilen – toissapäivänä

**Pop eilen – toissapäivänä** oli Hectorin eli Heikki Harman vuosina 2009–2014 Radio Suomessa juontama musiikkiohjelma, jossa soitettiin etupäässä 1960- ja 1970-lukujen popmusiikkia.

Ohjelmaa lähetettiin Radio Suomessa sunnuntaisin klo 10–11 ellei samalle ajankohdalle sattunut urheilulähetyksiä. Alun perin ohjelmaa piti lähettää vain kesän 2009, mutta suuren suosion myötä ohjelma jatkui yli viisi vuotta.

Heikki Harma ei kertomansa mukaan saanut kunnon perusteluja ohjelman lopettamiselle, mutta arveli että kyse oli säästöistä. Radio Suomen ohjelmapäällikkö Saila Mattila perusteli päätöstä julkisuudessa normaalina kehittämisenä ja ohjelmasuunnitteluna. Ohjelman korvasi *[[Tarja Närhi]]n Iskelmäradio*. Ohjelman lopetuspäätöstä kommentoi jopa ulkoasiainministeri Erkki Tuomioja blogissaan sanomalla ”Miksi Yle ampuu taas itseään jalkaan?" ja ”Nyt protestiliike pystyyn!” Ohjelma jatkui myöhemmin Radio Novassa ja tammikuusta 2025 Roll FM -kanavalla sekä myöhemmin myös mediakonserni Keskisuomalaisen radiokanavilla Radio Keskisuomalainen, Savon Aallot, Radio Tempo, Karjalainen Syke ja Radio Voima.

## Katso myös
*Pop eilen – tänään

## Lähteet
Zolotoretšensk

**Zolotoretšensk** () on kaupunkimainen taajama Taka-Baikalian aluepiirin Olovjannajan piirissä Venäjällä. Se sijaitsee Kukulbein harjanteen pohjoisrinteillä 121 kilometriä Olovjannajasta itään. Asukkaita on 1&nbsp;600 henkeä (vuonna 2009).

Zolotoretšensk on perustettu vuonna 1988 amazoniittiesiintymän yhteyteen. Kaivoksen, rikastamon ja yhdeksän tuhannen asukkaan taajaman rakentaminen keskeytyi vuonna 1992. Vuonna 1999 otettiin käyttöön rikastamon ensimmäinen vaihe. Taajamassa on keskikoulu, lastentarha ja kerhotalo.

## Lähteet

## Aiheesta muualla
* Zolotoretšensk Taka-Baikalian tietosanakirjassa
Aikapommi (täsmennyssivu)

**Aikapommi** voi tarkoittaa seuraavia:

* aikapommi, räjähde
* *[[Aikapommi (vuoden 1953 elokuva)|Aikapommi]]* (*Time Bomb*), elokuva vuodelta 1953
* *[[Aikapommi (vuoden 1972 elokuva)|Aikapommi]]* (*Doomwatch*), elokuva vuodelta 1972
* *[[Aikapommi (televisiosarja)|Aikapommi]]*, televisiosarja vuodelta 1983
* *[[Aikapommi (vuoden 1984 elokuva)|Aikapommi]]* (*Time Bomb*), televisioelokuva vuodelta 1984
* *[[Aikapommi (vuoden 1991 elokuva)|Aikapommi]]* (*Timebomb*), elokuva vuodelta 1991
* *[[Aikapommi (vuoden 1996 elokuva)|Aikapommi]]* (*Bombshell*), elokuva vuodelta 1996
* *[[Aikapommi (albumi)|Aikapommi]]*, Kari Tapion ja Erkki Liikasen albumi
* Aikapommi, nykyään Soul Valpiona tunnetun hip hop -artistin taiteilijanimi vuosina 1999–2008.
Mosaiikkimuoto

**Mosaiikkimuoto** on kreationistisessa kirjallisuudessa käytetty (varsin epäselvästi määritelty) termi, jolla kuvaillaan eliöitä, kuten Archaeopteryx tai vesinokkaeläin. Termin käyttö liittynee alun perin Duane Gishin levittämään Stephen Jay Gouldin virhelainaukseen Archaeopteryxin tiimoilta.

## Lähteet